শীতের সাজ যেমন - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« শীতের পোশাকে নতুনত্ব
সিল্ক আর ছাপা শাড়িতে ঈদ »
শীতের সাজ যেমন
Feb 4, 2011 | গ্যালারি, নারী, ফিচার | 0 comments
শীতে পড়ে উৎসবের ধুম। আজ কারও গায়েহলুদ, কাল বিয়ে, পরশু জন্মদিন—এই করতে করতেই কেটে যায় শীতকালটা। তবে উপলক্ষ যা-ই হোক, উৎসবের জন্য চাই উৎসবমুখর সাজ। এলিগেন্স হেয়ার অ্যান্ড বিউটি পারলারের প্রধান নির্বাহী কর্মকর্তা ও রূপবিশেষজ্ঞ নীপা মাহবুব দিয়েছেন শীতের রুক্ষ আবহাওয়ায় সজীব সাজের নানা টিপস।
শীতে রুক্ষ প্রকৃতিতে ত্বকও রুক্ষ হয়ে ওঠে। অনেকেরই ত্বক ফাটা, খসখসে হয়ে যাওয়ার প্রবণতাও দেখা যায়। আর প্রকৃতিতে এ সময় যেহেতু ধুলোবালুর রাজত্ব, তাই সাজগোজের আগে অবশ্যই ফেসওয়াশ দিয়ে মুখ-হাত খুব ভালোভাবে ধুয়ে নিন।
সম্ভব হলে মৃদু স্ক্রাবার দিয়ে খুব ধীরে ধীরে ঘড়ির কাঁটার দিকে ও বিপরীতে ত্বক ম্যাসাজ করুন। এতে মরা কোষগুলো উঠে যাবে।
এবার ত্বককে পুষ্টি দেওয়ার পালা। আপনার ত্বকের ধরন অনুযায়ী ময়েশ্চারাইজার লাগিয়ে নিন ত্বকে। ১০ মিনিট বিরতি দিন।
শুষ্ক পাউডার ব্যবহার না করে শীতে ফাউন্ডেশন হিসেবে অয়েল বেজড ফাউন্ডেশন বা ক্রিমি ফাউন্ডেশন বেছে নিন। এতে ত্বক সতেজ লাগবে।
ক্রিমি ফাউন্ডেশনের ওপর আলতো করে ফেস পাউডার লাগিয়ে নিতে পারেন। যদি আপনার ত্বক বেশি শুষ্ক হয়, এটা না দেওয়াই ভালো। অথবা গ্লিটার পাউডারও লাগাতে পারেন।
উৎসবের সাজটা গাঢ় করতে ব্লাশঅন ছাড়াও দিতে পারেন গ্লিটারি। তবে যদি ফেস পাউডার গ্লিটারি হয়, তাহলে সাধারণ ব্লাশঅনটাই লাগাবেন।
 শীতে যেহেতু ঘামের ভয় নেই, তাই ইচ্ছেমতো মেকআপ করতে পারেন। দিনের বেলায় হালকা হলেও রাতে অবশ্যই গাঢ় মেকআপ করতে ভুল করবেন না।
 চোখের সাজ করতে পারেন স্মোকি করে। আইশ্যাডো পোশাকের রঙের সঙ্গে মিলিয়ে দিলেও কালো আর সোনালির ছোঁয়া রাখতে পারেন চোখে।
চোখ সাজাতে কাজল যাঁদের পছন্দ, তাঁদের নিশ্চয়ই গরমের সময়ে মন খারাপ থাকে। শীতে কিন্তু কাজল ছড়িয়ে পড়ার নেই। তাই এ সুযোগটা কাজে লাগাতে পারেন। নীল, সবুজ, ময়ূর, কালো যেকোনো রং টানতে পারেন চোখের কোণে। আইলাইনার কাজল যা-ই দিন না কেন, মাশকারাটাও দিতে ভুল করবেন না। চোখের পাড়িগুলো সাজিয়ে তুলতে মাশকারা ব্যবহার করুন। তবে পানি রোধ হলেই ভালো।
 শীতের সময় ত্বকের মধ্যে সবচেয়ে বেশি রুক্ষ হয় ঠোঁট। তাই ঠোটের নিয়মিত যত্ন নিন। নিয়মিত লিপবাম লাগান। শীতের লিপবামটা যেন সানস্ক্রিন যুক্ত হয়।
 ঠোঁট সাজাতে শীতে শুষ্ক লিপস্টিক বাদ দিয়ে লিপগ্লস বেছে নিন। ঠোটের রঙের অথবা হালকা গোলাপি একটি লিপগ্লস সব সময় ব্যাগেই রেখে দিতে পারেন।
 বেয়াড়া চুলগুলোকে শীতে ইচ্ছেমতো উড়তে দিতে পারেন। বছরের এ সময়টায় নিশ্চিন্তে চুল খোলা রেখে ঘুরে বেড়াতে পারেন। চুল রং করা বা রিবন্ডিং যে রকমই হোক, চুলে রোদ প্রতিরোধক কন্ডিশনার ও জেল না লাগিয়ে বের হবেন না। কারণ, শীতের মিষ্টি রোদ চুলের ক্ষতির কারণও হতে পারে।
পোশাকের সঙ্গে মিল রেখে চুল বাঁধতেও পারেন। সালোয়ার-কামিজের সঙ্গে পনিটেইল করে নিতে পারেন। শাড়ির সঙ্গে খোঁপা করা যায়। আর তাতে শীতের কোনো রঙিন ফুল গুঁজে দিতে ভুল করবেন না। সাজ পরিপূর্ণ। এবার মেতে উঠুন শীত উৎসবে।
শান্তা তাওহিদা
মডেল: জয়া ছবি: নকশা
সূত্র: দৈনিক প্রথম আলো, ফেব্রুয়ারী ০১, ২০১০
Related
Pingback: শীতের সাজ যেমন | Evergreen Bangla()
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla